text: EduCaixa y Project Zero, fomentando la educación del s. XXI EduCaixa i Project Zero, fomentant l'educació del s. XXI
  Actualitat Equipo EduCaixa - 2018-10-12
  El món d'avui està molt més interconnectat i és més divers i més canviant que en qualsevol altre període històric. Enfront d'aquesta complexitat, el rol de l'educació és clau per preparar les noves generacions i dotar-les de les competències i habilitats necessàries per afrontar un futur incert. Però, quines habilitats, coneixements, valors i actituds han d'aprendre els estudiants en un món canviant i cada vegada més complex?, com poden ajudar l'alumnat els centres educatius perquè arribin a ser bons ciutadans, pensadors i innovadors?
  Aquestes preguntes constitueixen l'eix central de la conferencia Comprensió per a un Món Complex, liderada per educadors i investigadors de Project Zero de la universitat d'Harvard. L'acte tindrà lloc el proper 26 i 27 d'octubre a Pamplona, i comptarà amb les ponències de figures reconegudes com David Perkins, Veronica Boix i Daniel Wilson.
  Aquests educadors i investigadors porten diverses dècades estudiant les competències, els continguts i les metodologies més apropiats per preparar l'alumnat perquè faci front als reptes del segle xxi. El resultat ha estat un cos d'evidències sòlid, recursos i eines per a les escoles, el professorat i l'alumnat. Durant les jornades, aquestes evidències i bones pràctiques seran abordades i exposades a partir de quatre temàtiques: ​ ​
  Ensenyament per a la comprensió. Què és la comprensió i com es desenvolupa? Què és important aprendre avui dia per poder enfrontar-nos a un futur incert? Com podem orientar l'ensenyament i l'avaluació cap a una comprensió profunda d'aquells temes que volem que els nostres estudiants aprenguin?
  Comprendre per a la competència global. Com podem desenvolupar les habilitats necessàries per tirar endavant en un context global? Com podem aprendre a relacionar-nos assumint les diferències culturals i les diferents perspectives? Com podem nosaltres, com a educadors, desenvolupar la nostra pròpia competència global juntament amb els estudiants?
  Pensar amb complexitat. Com podem desenvolupar les disposicions per pensar en i amb complexitat? Quin tipus de pràctiques poden realitzar els professors per ajudar els estudiants a raonar sobre i a relacionar-se amb un món complex?
  Entorns d'aprenentatge: Quines són les característiques dels espais i entorns que donen suport a la comprensió profunda, l'aprenentatge lúdic i el pensament? Com poden els professors i líders educatius dissenyar entorns d'aprenentatge formals i informals que donin suport a les seves metes d'aprenentatge?
  Uneix-te a educadors i investigadors de tot el món per debatre i reflexionar sobre els reptes i les oportunitats que el món complex del segle xxi ens presenta. A les nostres xarxes socials podràs seguir de prop les jornades i descobrir les respostes a aquestes preguntes.